118. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 497 της 13/14 Νοεμ. 1984 (ΦΕΚ Α΄ 176) Οργάνωση, διοίκηση και λειτουργία των «σπουδαστικών λεσχών» των τεχνολογικών εκπαιδευτικών ιδρυμάτων (ΤΕΙ)». Έχοντας υπόψη: 1.Τις διατάξεις της παρ. 1 του άρθρ. 31 του Νόμ. 1404/1983 «Δομή και λειτουργία των Τεχνολογικών Εκπαιδευτικών Ιδρυμάτων» (ΦΕΚ 173-Α΄) 2.Την απόφαση αριθ. Υ79/21.6.1984 (ΦΕΚ 413 τ.Β΄) ανάθεση αρμοδιοτήτων στον αναπληρωτή Υπουργό Οικονομικών. 3.Την υπ’ αριθ. 599/1984 γνωμοδότηση του Συμβουλίου της Επικρατείας με πρόταση των Υπουργών Εθνικής Παιδείας και Θρησκευμάτων και Οικονομικών, αποφασίζουμε: ΚΕΦΑΛΑΙΟ ΠΡΩΤΟ Γενικές διατάξεις-Διοίκηση της σπουδαστικής λέσχης Εκπλήρωση των σκοπών της λέσχης Άρθρ.1.-1.Η «σπουδαστική λέσχη» μεριμνά ιδίως: α)για την εξασφάλιση της απαραίτητης υλικοτεχνικής υποδομής παροχής σίτισης και στέγασης στους σπουδαστές του ΤΕΙ. Σελ. 516,57754 Τεύχος Η32-Σελ. 46 β)για την οργάνωση και λειτουργία βιβλιοθηκών, αναγνωστηρίων, αναψυκτηρίων, εντευκτηρίων και λοιπών χώρων αναψυχής και άθλησης των σπουδαστών. γ)για την διοργάνωση αθλητικών, καλλιτεχνικών, πολιτιστικών και κοινωνικών εκδηλώσεων εντός και εκτός της χώρας. δ)για την ανάπτυξη διεθνών σχέσεων και ανταλλαγών ως και συστημάτων πληροφόρησης των σπουδαστών πάνω σε θέματα επαγγελματικού τους προσανατολισμού και αποκατάστασης. ε)για την περιοδική έκδοση ενημερωτικών φυλλαδίων με πληροφορίες γύρω από τις διευκολύνσεις και τον τρόπο που παρέχονται στους σπουδαστές. 2.Στα πλαίσια των σκοπών της «η σπουδαστική λέσχη» μπορεί, είτε με την μορφή της αυτοδιαχείρισης, είτε με τη μορφή αμιγούς δημόσιας επιχείρησης ή επιχείρησης μικτής οικονομίας Α.Ε. ή συνεταιρισμού να αναλαμβάνει επιχειρηματικές δραστηριότητες όπως: α)την παραγωγή, διακίνηση, διάθεση, εκμετάλλευση ή μεταποίηση των διαφόρων προϊόντων γης ή έργων ή υλικών που παράγονται από τις γεωργικές εκτάσεις, τις κτηνοτροφικές ή άλλες εγκαταστάσεις που εκχωρούνται σε αυτή σύμφωνα με την παρ. Ι εδάφ. β΄ περίπτ. ιι του άρθρ. 31 του Νόμ. 1404/ 1983. β)την εκτύπωση, διακίνηση και διάθεση διαφόρων βιβλίων, σημειώσεων ή κάθε φύσης εντύπων των Τ.Ε.Ι. ή και εκτός Τ.Ε.Ι. γ)την εκμετάλλευση κυλικείων, μπαρ, εστιατορίων, εντευκτηρίων, αθλητικών ή άλλων εγκαταστάσεων. δ)τη σύμπραξη με συνεταιριστικές οργανώσεις για την συνεκμετάλλευση διαφόρων καταναλωτικών προϊόντων ή προϊόντων ένδυσης. 573 32.Ε.κ.118 Κέντρα Ανώτερης Τεχ/κής Εκπ/σης (Κ.Α.Τ.Ε.) Τεχν/κά Εκπ/κά Ιδρύματα (Τ.Ε.Ι.) Διοίκηση της «σπουδαστικής λέσχης» Άρθρ.2.την διοίκηση της «σπουδαστικής λέσχης» ασκεί το Διοικητικό Συμβούλιο. Ο Πρόεδρος εκτελεί τις αποφάσεις του Δ.Σ. ασκεί τις αρμοδιότητές του σύμφωνα με το άρθρ. 5 του παρόντος, παρακολουθεί και συντονίζει το έργο όλων των οργάνων της λέσχης και την εκπροσωπεί δικαστικά και εξώδικα. Συγκρότηση και λειτουργία Διοικητικού Συμβουλίου Άρθρ.3.-Α.Συγκρότηση 1.Το Διοικητικό Συμβούλιο (Δ.Σ.) συγκροτείται από: α)τον πρόεδρο του οικείου ΤΕΙ ή τον νόμιμο αναπληρωτή του, ως πρόεδρο, β)ένα μέλος του εκπαιδευτικού ή ειδικού εκπαιδευτικού προσωπικού (Ε.Π.ή Ε.Ε.Π.) από κάθε σχολή του ΤΕΙ και γ)έναν εκπρόσωπο των σπουδαστών από κάθε σχολή του ΤΕΙ, Στις συνεδριάσεις του Δ.Σ. μπορεί να μετέχει και ο προϊστάμενος των Διοικητικών υπηρεσιών της «λέσχης» ο οποίος εισηγείται διάφορα διοικητικά θέματα χωρίς δικαίωμα ψήφου. Χρέη γραμματέα ασκεί διοικητικός υπάλληλος της «λέσχης» και σε περίπτωση αδυναμίας ή έλλειψης, διοικητικός υπάλληλος του ΤΕΙ, ο οποίος ορίζεται με απόφαση του προέδρου. 2.Τα μέλη του Ε.Π. ή Ε.Ε.Π. των σχολών ορίζονται με τους αναπληρωτές τους από τα συμβούλια των οικείων σχολών, ενώ οι εκπρόσωποι των σπουδαστών κάθε σχολής ορίζονται με το τους αναπληρωτές του από το διοικητικό συμβούλιο του οικείου σπουδαστικού συλλόγου. Ο ορισμός των μελών Ε.Π. και Ε.Ε.Π. και των εκπροσώπων των σπουδαστών μέσα σε αποκλειστική προθεσμία 20 ημερών από την επίδοση του σχετικού εγγράφου του προέδρου του οικείου ΤΕΙ «για την υπόδειξη των εκπροσώπων». Εφόσον μέσα στην παραπάνω προθεσμία δεν προτάθηκε από το αρμόδιο, σύμφωνα με την παράγραφο αυτή, συλλογικό όργανο εκπρόσωπος Ε.Π. ή Ε.Ε.Π. ή σπουδαστής συγκεκριμένης σχολής, ο Υπουργός προβαίνει στη συγκρότηση του Δ.Σ. ορίζοντας και τον εκπρόσωπο για το οποίο δεν έγινε πρόταση. 3.Οι προτάσεις των ενδιαφερομένων φορέων για τα μέλη του Δ.Σ. υποβάλλονται στον Υπουργό Εθνικής Παιδείας και Θρησκευμάτων με τη φροντίδα του προέδρου του Τ.Ε.Ι. Με απόφαση του Υπουργού Εθνικής Παιδείας και Θρησκ/των η οποία δημοσιεύεται στην Εφημερίδα της Κυβερνήσεως συγκροτείται το Δ.Σ. της λέσχης και ορίζεται η έναρξη της θητείας των μελών του. 4.Η θητεία των μελών του Δ.Σ. αρχίζει την 1η Σεπτεμβρίου του ακαδημαϊκού έτους του διορισμού τους και διαρκεί: α)του προέδρου ή του νόμιμου αναπληρωτού του, όσο διαρκεί, παράλληλα, η θητεία τους στο Τ.Ε.Ι. β)των μελών Ε.Π. ή Ε.Ε.Π. δύο χρόνια και των εκπροσώπων των σπουδαστών ένα χρόνο. Β.Λειτουργία. 1.Το Δ.Σ. συνεδριάζει τακτικά μεν 2 φορές το μήνα, έκτακτα δε, για τη συζήτηση εκτάκτων ή επειγόντων θεμάτων, όταν κληθεί από τον πρόεδρο ή ζητηθεί γραπτά από το ένα δεύτερο των μελών του συμβουλίου. 2.Η σύγκληση του συμβουλίου γίνεται με γραπτή πρόσκληση του προέδρου στην οποία ορίζονται και τα θέματα ημερήσιας διάταξης ως και οι εισηγητές επί μέρους εξειδικευμένων θεμάτων. Τον πρόεδρο σε περίπτωση απουσίας ή κωλύματος, αναπληρώνει στα καθήκοντά του ο αντιπρόεδρος. Αντιπρόεδρος εκλέγεται μέλος του Ε.Π. που μετέχει του Δ.Σ. κατά την πρώτη μετά την έναρξη της θητείας του συνεδρίαση του Δ.Σ. Εισηγητές ή εμπειρογνώμονες ορίζονται μέλη του Συμβουλίου ή άλλα άτομα που, κατά την κρίση του προέδρου, διαθέτουν τις ειδικές εκείνες γνώσεις που απαιτεί η φύσης του θέματος που εισάγεται για συζήτηση. Οι εισηγητές μη μέλη του Συμβουλίου της «λέσχης» δεν έχουν δικαίωμα ψήφου. Η πρόσκληση κοινοποιείται στα μέλη του Συμβουλίου 3 τουλάχιστον ημέρες πριν από την ημέρα που ορίζεται η συνεδρίαση. Σε περιπτώσεις επείγουσας ανάγκης ή έκτακτων περιστάσεων η σύγκληση του Συμβουλίου μπορεί να γίνη χωρίς την τήρηση της προθεσμίας αυτής. 3.Το Συμβούλιο βρίσκεται σε απαρτία αν παρίστανται τα μισά συν ένα των μελών του, περιλαμβανομένου και του προέδρου. Η συμμετοχή των μελών στις συνεδριάσεις του Συμβουλίου είναι υποχρεωτική. Αν μετά πάροδο μισής ώρας από την ώρα που ορίστηκε η συνεδρίαση δεν επιτευχθεί απαρτία ο πρόεδρος λύνει τη συνεδρίαση και ορίζει συγχρόνως νέα συνεδρίαση αναφέροντας και το λόγο της ματαίωσης. 4.Οι αποφάσεις και γνώμες του συμβουλίου πρέπει να είναι πλήρως αιτιολογημένες, λαμβάνονται δε με φανερή ψηφοφορία και κατά πλειοψηφία των παρόντων μελών, σε περίπτωση δε ισοψηφίας επικρατεί η ψήφος του προέδρου. Εάν κατά την πρώτη ψηφοφορία υπάρχουν περισσότερες από δύο προτάσεις και καμιά απ’ αυτές δεν συγκεντρώνει την απόλυτη πλειοψηφία ή ψηφοφορία επαναλαμβάνεται μεταξύ των δύο προτάσεων που έλαβαν τις περισσότερες ψήφους. Λευκές ψήφοι δεν λαμβάνονται υπόψη στο σχηματισμό της πλειοψηφίας. 5.Για θέματα: κατάρτισης ή τροποποίησης του προϋπολογισμού της «λέσχης», την ψήφιση έκτακτων ή συμπληρωματικών πιστώσεων, την εκποίηση διαφόρων προϊόντων ή υλικών που δεν χρησιμοποιούνται, την ανάληψη επιχειρηματικών δραστηριοτήτων και την επιχειρηματική μορφή ως και την κατάρτιση του εσωτερικού κανονισμού λειτουργίας της Λέσχης, απαιτείται αυξημένη απαρτία των 3/4 του συνόλου των μελών, μη περιλαμβανομένου του προέδρου, και απόλυτη πλειοψηφία των παρόντων μελών. 6.Οι αποφάσεις ή γνώμες του συμβουλίου πλήρως αιτιολογημένες διατυπώνονται σε πρακτικά, τα οποία μονογράφονται αρχικά στο τέλος της συνεδρίασης απ’ όλα τα συμμετέχοντα (Μετά τη σελ. 516,57754) Σελ. 516,57755 Τεύχος Η32-Σελ. 47 574 Κέντρα Ανώτερης Τεχ/κής Εκπ/σης (Κ.Α.Τ.Ε.) Τεχν/κά Εκπ/κά Ιδρύματα (Τ.Ε.Ι.) 32.Ε.κ.118 μέλη και αφού καθαρογραφούν επικυρώνονται προ της ημερήσιας διάταξης στην αμέσως επόμενη συνεδρίαση. Η διατύπωση των πρακτικών είναι συνοπτική και πλήρης χωρίς να διατυπώνονται σε αυτά οι συζητήσεις των μελών, εκτός αν ζητηθεί ειδικά η διατύπωση αυτολεξεί ορισμένης πρότασης, γνώμης ή φράσης από μέλος του. Στα πρακτικά αναγράφονται τα ονόματα των μελών που πήραν μέρος στη συνεδρίαση, όπως επίσης και αυτών που απουσίασαν, η ώρα, ημερομηνία, ημέρα και ο τόπος συνεδρίασης, τυχόν συμμετοχή αναπληρωματικών μελών σε αντικατάσταση κωλυομένων τακτικών και, τέλος η διατύπωση των απόψεων των μελών που μειοψήφισαν. 7.Τα πρακτικά του συμβουλίου αυτού καθαρογραφούν αρχειοθετούνται κατ’ αύξοντα αριθμό βιβλιοδετούνται στο τέλος του χρόνου και τηρούνται από το τμήμα διοικητικών υποθέσεων της λέσχης. Των πρακτικών μπορεί να λάβει γνώση κάθε ενδιαφερόμενος που έλκει έννομο συμφέρον και μετά από γραπτό αίτημα, μπορεί κατά την κρίση του προέδρου, να χορηγηθεί και κυρωμένο αντίγραφο. Αρμοδιότητες του Διοικητικού Συμβουλίου Άρθρ.4.-1.Το Δ.Σ. είναι το κυρίαρχο όργανο της Λέσχης, χαράσσει την γενική πολιτική της ασκεί όλες τις αρμοδιότητες πλην εκείνων που έχουν ειδικά ανατεθεί με το δ/γμα αυτό σε άλλο όργανο. Ασκεί ιδίως τις εξής αρμοδιότητες: α)προτείνει στον Υπουργό Εθνικής Παιδείας και Θρησκευμάτων για όλα τα θέματα παροχών και διευκολύνσεων προς τους σπουδαστές ως και τον τρόπο και τις προϋποθέσεις, σίτισης, στέγασης, λήψης σπουδαστικών δανείων και λοιπών παροχών. β)αποφασίζει για όλα τα θέματα εκμετάλλευσης ή εκποίησης των περιουσιακών στοιχείων της λέσχης, προμηθειών κάθε είδους, μηχανολογικού εξοπλισμού, οργάνων, επίπλων, σκευών, βιβλίων και άλλων υλικών αναλωτών και μη αναλωτών που είναι απαραίτητα για τις ανάγκες της λέσχης. γ)εγκρίνει τη μίσθωση, ή αγορά χώρων και εγκαταστάσεων ή παραχωρεί τέτοιους χώρους για την οργάνωση και λειτουργία: αναψυκτηρίων, εντευκτηρίων, πολιτιστικών κ.λ.π. εκδηλώσεων ορίζει τον τρόπο, τις διαδικασίες και τους υπεύθυνους που θα λειτουργούν τις εκμεταλλεύσεις αυτές. δ)επιλέγει και εισηγείται στον Υπουργό Εθνικής Παιδείας και Θρησκευμάτων, ύστερα από πλήρη οικονομοτεχνική μελέτη, την ανάληψη συγκεκριμένης επιχειρηματικής δραστηριότητας της παρ. 2 του άρθρ. 1 του παρόντος και προβαίνει σε αναθέσεις ή εξουσιοδοτήσεις των διαφόρων οργάνων του ή στη Σελ. 516,57756 Τεύχος Η32-Σελ. 48 συγκρότηση επιτροπών για την κίνηση όλων των απαιτούμενων διαδικασιών και την εκπόνηση μελετών που θα το διευκολύνουν στην απόφαση για την ανάληψη της επιχειρηματικής δραστηριότητας. ε)προβαίνει στη σύναψη κάθε είδους συμφωνιών με ιδιώτες προμηθευτές ή συνεταιρισμούς και βιοτεχνίες για την προμήθεια των αναγκαίων ειδών και υλικών προς εκπλήρωση των σκοπών και την αποτελεσματική λειτουργία της λέσχης. στ)εγκρίνει τον εσωτερικό κανονισμό λειτουργίας της λέσχης. ζ)συγκροτεί επιτροπές για τη μελέτη, εισήγηση ή επίλυση διαφόρων θεμάτων, την προμήθεια ή παραλαβή κάθε είδους υλικών και εξοπλισμού κ.λ.π. η)ψηφίζει τον ετήσιο προϋπολογισμό της λέσχης και τις έκτακτες ή συμπληρωματικές πιστώσεις που δεν προβλέπονται στον προϋπολογισμό και υποβάλλει στον Υπουργό Εθνικής Παιδείας και Θρησκευμάτων για τελική έγκριση. θ)εγκρίνει τη χορήγηση προκαταβολών με απόδοση λογαριασμού και ορίζει υπόλογους διαχειριστές. ι)εισηγείται στον Υπουργό Εθνικής Παιδείας και Θρησκευμάτων για οριστική έγκριση τον ισολογισμό και τον απολογισμό χρήσης της προηγούμενης οικονομικής περιόδου της λέσχης. ια)προκηρύσσει και χορηγεί τα διάφορα βραβεία και υποτροφίες στους σπουδαστές της λέσχης. ιβ)αποδέχεται δωρεές, κληρονομίες, κληροδοσίες και κληροδοτήματα προς τη λέσχη και προβαίνει στη δημοσίευση στην Εφημερίδα της Κυβερνήσεως των σχετικών πράξεων αποδοχής. ιγ)αναθέτει με πράξεις του στον πρόεδρο της λέσχης την άσκηση συγκεκριμένων αρμοδιοτήτων πέραν από εκείνες του άρθρ. 5 του παρόντος ιδ)αποφασίζει, τέλος, για κάθε θέμα που σχετίζεται με την λειτουργία της λέσχης και την εκπλήρωση των σκοπών της. 575 32.Ε.κ.118 Κέντρα Ανώτερης Τεχ/κής Εκπ/σης (Κ.Α.Τ.Ε.) Τεχν/κά Εκπ/κά Ιδρύματα (Τ.Ε.Ι.) Αρμοδιότητες προέδρου του Δ.Σ. Άρθρ.5.-Ο πρόεδρος του Δ.Σ. σε συνεργασία και με την επικουρία του προϊσταμένου των διοικητικών υπηρεσιών μεριμνά για την εκτέλεση των αποφάσεων του Δ.Σ. Ειδικώτερα ο Πρόεδρος ασκεί τις εξής αρμοδιότητες: 1.Καταρτίζει την ημερήσια διάταξη, συγκαλεί το συμβούλιο, προεδρεύει των συνεδριάσεων του, εισηγείται τα θέματα της ημερήσιας διάταξης και μεριμνά για την κανονικότητα των λαμβανομένων αποφάσεων. 2.Μπορεί, μετά από έγκριση του Δ.Σ. να μετέχει και να προεδρεύει των συνεδριάσεων διαφόρων επιτροπών της λέσχης ή των συμβουλίων διοίκησης και διαχείρισης των αναλαμβανομένων επιχειρηματικών δραστηριοτήτων. 3.Υπογράφει όλα τα εξερχόμενα έγγραφα της λέσχης, τα χρηματικά εντάλματα, τακτικά ή προπληρωμής ως και τις αποφάσεις εκδόσεώς τους, ανεξάρτητα από ποσόν, τις διακηρύξεις προς τον τύπο των κάθε φύσης δημοπρασιών (πλειοδοτικών ή μειοδοτικών), τις συναπτόμενες συμβάσεις προμήθειας υλικών και εξοπλισμού της λέσχης, τους τίτλους είσπραξης χρημάτων όπως και κάθε άλλο έγγραφο που σχετίζεται με την εκτέλεση του προϋπολογισμού της λέσχης. 4.Υπογράφει και κινεί όλες τις διαδικασίες ολοκλήρωσης όλων των υπηρεσιακών μεταβολών του προσωπικού της λέσχης. 5.Χορηγεί με πράξεις άδειες απουσίας και αναρρωτικές του διοικητικού προσωπικού της λέσχης. 6.Ορίζει, ύστερα  από απόφαση του Δ.Σ. υπόλογους διαχειριστές και εγκρίνει επ’ ονόματί τους τη χορήγηση προκαταβολών, με απόδοση λογαριασμού, για την αντιμετώπιση τρεχουσών ή άμεσων και επειγουσών πληρωμών. 7.Ασκεί πειθαρχική δικαιοδοσία σύμφωνα με τις κείμενες διατάξεις. 8.Μπορεί με αποφάσεις του να αναθέτει ή να εκχωρεί την άσκηση ορισμένων αρμοδιοτήτων του στον προϊστάμενο των διοικητικών υπηρεσιών. ΚΕΦΑΛΑΙΟ ΔΕΥΤΕΡΟ Διάρθρωση υπηρεσιών της λέσχης-αρμοδιότητες Διάρθρωση διοικητικών υπηρεσιών Άρθρ.6.-1.Οι διοικητικές υπηρεσίες της σπουδαστικής λέσχης συγκροτούνται από τα εξής τμήματα και γραφεία: α)τμήμα διοικητικών υποθέσεων β)τμήμα οικονομικών υποθέσεων γ)τμήμα μελετών, οργάνωσης και προγραμματισμού. δ)γραφείο πληροφοριών και δημοσίων σχέσεων ε)γραφείο συντήρησης Τα γραφεία αυτά υπάγονται στο τμήμα διοικητικών υποθέσεων. 2.Των διοικητικών υπηρεσιών προΐσταται διοικητικός υπάλληλος ΑΤ κατηγορίας 3ου ή 4ου βαθμού και σε περίπτωση έλλειψης με 5ο βαθμό. Τον προϊστάμενο απόντα ή κωλυόμενο αναπληρώνει στα καθήκοντά του διοικητικός υπαλληλος με κατώτερο βαθμό που ορίζεται με απόφαση του προέδρου της λέσχης. Αρμοδιότητες προϊσταμένου διοικητικών Υπηρεσιών της λέσχης Άρθρ.7.-1.Ο Προϊστάμενος των διοικητικών υπηρεσιών της λέσχης, έχει την εποπτεία και τον έλεγχο όλων των υπηρεσιών της λέσχης, είναι υπεύθυνος απέναντι στον πρόεδρο και του Δ.Σ. για την κανονική και εύρυθμη λειτουργία των υπηρεσιών που προΐσταται και για την τήρηση των διατάξεων του εσωτερικού κανονισμού και των άλλων διατάξεων που διέπουν τη λειτουργία της λέσχης. 2.Παρίσταται ενώπιον του Δ.Σ., εισηγείται διάφορα διοικητικά θέματα και εκφέρει γνώμη χωρίς δικαίωμα ψήφου. 3.Λαμβάνει γνώση της εισερχομένης και εξερχομένης αλληλογραφίας και την κατανέμει μεταξύ των τμημάτων και των γραφείων. 4.Ελέγχει και μονογράφει όλα τα σχέδια των εξερχομένων εγγράφων. 5.Ασκεί πειθαρχική δικαιοδοσία σύμφωνα με τις κείμενες διατάξεις. 6.Συντάσσει τις υπηρεσιακές εκθέσεις όλων των διοικητικών και τεχνικών υπαλλήλων της λέσχης. 7.Υπογράφει αυτοτελώς τα έγγραφα που εξουσιοδοτείται από τον πρόεδρο της λέσχης. 8.Ασκεί κάθε άλλη αρμοδιότητα που του ανατίθεται από το Δ.Σ. τον πρόεδρο της λέσχης ή την κείμενη νομοθεσία. Αρμοδιότητες των διοικητικών υπηρεσιών της λέσχης Άρθρ.8.-1.Τα τμήματα και γραφεία που συγκροτούν τις διοικητικές υπηρεσίες της λέσχης ασκούν τις ακόλουθες αρμοδιότητες: Α.Τμήμα διοικητικών υποθέσεων Χειρίζεται όλα τα θέματα που έχουν σχέση με τον διορισμό το πειθαρχικό δίκαιο και την υπηρεσιακή κατάσταση του οποιασδήποτε φύσης και σχέσης εργασίας προσωπικού της λέσχης. Τηρεί τους ατομικούς-υπηρεσιακούς φακέλλους ή μητρώα και λοιπά στοιχεία ως και θέματα μετεκπαίδευσης του παραπάνω προσωπικού. Τηρεί τα βιβλία κοινού και εμπιστευτικού πρωτοκόλλου και διακινεί, δακτυλογραφεί και διεκπεραιώνει την αλληλογραφία και λοιπά στοιχεία της αρμοδιότητάς του. Μεριμνά για τον εφοδιασμό των σπουδαστών με τα κάθε φύσης έντυπα, ταυτότητες κ.λ.π. που είναι απαραίτητα για τη λήψη των παροχών του άρθρ. 31 του Νόμ. 1404/1983 και την διαπίστωση της συνδρομής των προϋποθέσεων για την θεμελίωση του δικαιώματος των παροχών αυτώς ως και την παρακολούθηση της ορθώς εφαρμογής των οικείων διατάξεων και του χρόνου διάρκειας αυτών. Β.Τμήμα οικονομικών υποθέσεων Μεριμνά: για την κατάρτιση και παρακολούθηση εκτέλεσης του προϋπολογισμού της λέσχης,  την κατάρτιση του ισολογισμού και απολογισμού την παρακολούθηση των δωρεών,  κληρονομιών, κληροδοσιών και κληροδοτημάτων που καταλείπονται υπέρ της λέσχης, την κα(Μετά τη σελ. 516,57756) Σελ. 516,57757 Τεύχος Η32-Σελ. 49 576 Κέντρα Ανώτερης Τεχ/κής Εκπ/σης (Κ.Α.Τ.Ε.) Τεχν/κά Εκπ/κά Ιδρύματα (Τ.Ε.Ι.) 32.Ε.κ.118 τάρτιση των μισθολογικών καταστάσεων και την καταβολή των μισθών και αποζημιώσεων του προσωπικού της λέσχης ως και κάθε θέμα που έχει σχέση με την διαχείριση των πόρων και της περιουσίας της λέσχης. Χειρίζεται όλα τα θέματα προμηθειών, διαχείρισης και εφοδιασμού της λέσχης με όλα τα είδη και υλικά εκείνα που είναι απαραίτητα για τη λειτουργία και την εκπλήρωση της αποστολής της. Ειδικότερα λειτουργικά και θέματα αρμοδιοτήτων ως και λεπτομέρειες για τη διαχείριση των πόρων της λέσχης ρυθμίζονται στον εσωτερικό κανονισμό της λέσχης. Γ.Τμήμα μελετών – οργάνωσης και προγραμματισμού. Μεριμνά: για την σχεδίαση και τήρηση του προϋπολογισμού δημοσίων επενδύσεων της λέσχης, τη μελέτη και έρευνα της μορφής και της έκτασης των χώρων που απαιτούνται για την σίτιση, στέγαση, άθληση και ψυχαγωγία των σπουδαστών και τις λειτουργικές ανάγκες της λέσχης, τον προγραμματισμό για την προμήθεια του απαραίτητου εξοπλισμού και την παρακολούθηση και εφαρμογή των προγραμμάτων δημοσίων επενδύσεων, την συγκέντρωση κάθε φύσης πληροφοριών και λοιπών εντύπων που αφορούν στην επαγγελματική αποκατάσταση και τον επαγγελματικό προσανατολισμό των αποφοίτων του ΤΕΙ, την ταξινόμηση και επεξεργασία των στοιχείων αυτών και παρουσίασή τους σε ειδικά εύχρηστα και προσιτά στους σπουδαστές έντυπα, την οργάνωση και λειτουργία βιβλιοθήκης και αναγνωστηρίου για τους σπουδαστές του ΤΕΙ, την συλλογή και επεξεργασία στατιστικών στοιχείων που αφορούν τη λέσχη και λοιπά θέματα που από τη φύση τους ανάγονται στην αρμοδιότητα του τμήματος αυτού. Δ.Γραφείο πληροφοριών-δημοσίων σχέσεων Συγκεντρώνει και κωδικοποιεί όλα τα στοιχεία και τις πληροφορίες που έχουν σχέση με την οργάνωση και λειτουργία της λέσχης τις παροχές και διευκολύνσεις των σπουδαστών τα επιτεύγματα από την επιχειρηματική δραστηριότητα της λέσχης και με τους γενικότερους κοινωνικούς, μορφωτικούς και ψυχαγωγικούς στόχους της λέσχης. Χειρίζεται θέματα διεθνών σχέσεων και σπουδαστικών ανταλλαγών. Οργανώνει διάφορες συναντήσεις, συνεντεύξεις και άλλο πληροφοριακό υλικό για την προβολή του έργου της λέσχης, τυπώνει σχετικά ενημερωτικά φυλλάδια σε συνεργασία με το γραφείο πληροφοριών και δημοσίων σχέσεων του ΤΕΙ και τα κυκλοφορεί μεταξύ των σπουδαστών και των υπηρεσιών του ΤΕΙ. Ε.Γραφείο συντήρησης Μεριμνά για την επισκευή συντήρηση και έλεγχο ασφαλείας όλων των εγκαταστάσεων της λέσχης. Σελ. 516,57758 Τεύχος Η32-Σελ. 50 ΚΕΦΑΛΑΙΟ ΤΡΙΤΟ Μεταβατικές διατάξεις Πρώτη συγκρότηση του Δ.Σ. της λέσχης Άρθρ.9.-1.Κατά την πρώτη εφαρμογή του δ/τος αυτού οι προτάσεις του συμβουλίου κάθε σχολής και των οικείων σπουδαστικών συλλόγων για την συγκρότηση του Δ.Σ. της λέσχης υποβάλλονται στον Υπουργό Εθνικής Παιδείας και Θρησκευμάτων με φροντίδα του προέδρου του οικείου ΤΕΙ, μέσα σε 30 ημέρες από τότε που θα τους ζητηθεί. 2.Η θητεία του Δ.Σ. της λέσχης κατά την πρώτη εφαρμογή του παρόντος, εφόσον ο διορισμός του γίνει μέχρι τέλους Δεκεμβρίου, λήγει με τη λήξη του ακαδημαϊκού έτους κατά τη διάρκεια του οποίου έγινε ο διορισμός, άλλως με τη λήξη του επόμενου ακαδημαϊκού έτους από αυτό κατά τη διάρκεια του οποίου έγινε ο διορισμός του. 577 32.Ε.κ.118 Κέντρα Ανώτερης Τεχ/κής Εκπ/σης (Κ.Α.Τ.Ε.) Τεχν/κά Εκπ/κά Ιδρύματα (Τ.Ε.Ι.) 